Í gær fékk ég eitt það furðulegasta sölusímtal sem ég man eftir og er þó nokkuð minnugur . Á línunni var starfsmaður frá Vodafone sem sagðist vilja bjóða mér án nokkura skuldbindinga fría áskrift af Stöð 2 og Maraþon út janúar þar sem ég væri með IPTV frá þeim , ég sagði honum að ég væri alveg til í að prófa það , en þá hélt hann áfram að ausa í mig gjafatilboðum , bauð mér núna alveg frían ljósleiðara , router , heimasíma og GSM síma fyrir alla fjölskylduna út janúar ! Og þá yrði staðan tekin , notkunin skoðuð og tilboð gefið í kjölfarið sem yrði svo hagstætt að ég gæti örugglega ekki hafnað því . Þar sem ég er þokkalega sáttur með netið og heimasímann hjá Hringdu og GSM hjá NOVA og með router sem kostaði handlegg á sínum tíma fór ég undan í flæmingi og sagði honum að fyndist það óþarfa rask , hann hélt nú nú ekki , ég fengi bara mann sem myndi tengja nýja routerinn fyrir mig , mér algjörlega að kostnaðarlausu það væri því ekkert rask . Ég ítrekaði þá að ég væri sáttur með netið þar sem ég væri og hefði ekki áhuga á því að flytja mig , þá skyndilega breyttist tónninn , Stöð 2 og Maraþon voru ekki lengur í boði , tilboðið var því háð skilyrðum þrátt fyrir fyrri yfirlýsingar um annað . pepsico skrifaði : Það er greinarmunur á skuldbindingalaust og skilyrðalaust . Eins og þú segir sjálfur bauð hann þér áskriftirnar skuldbindingalaust en ekki skilyrðalaust en í lokin ertu svo hneykslaður á því að það hafi verið skilyrði ? Skil ekki alveg . Kannski var ég ekki nógu skýr , hann byrjar á því að bjóða mér að prófa Stöð 2 og Maraþon út janúar af því að ég er með IPTV lykil hjá þeim , sagði að þetta væri án skilyrða / skuldbindinga man ekki nákvæmlega hvort orðið hann notaði en það er aukaatriði , ég þáði boðið en þá fór hann að tala um netið , heimasímann og farsímana ... þar sem ég vildi það ekki þá var prufuáskriftin að Stöð 2 og Maraþon ekki lengur í boði . ArnarF skrifaði : Auðvitað hefði verið einfaldast að bjóða þér í upphafi samtalsins allan pakkann , þeas netið , sjónvarp , síma osf án kostnaðar og meta svo stöðuna í enda janúar til þess að forðast misskilning en ekki í pörtum líkt og virðist hafa gerst hjá þér Það er nákvæmlega kjarninn , konan svaraði símanum og ég heyrði hana segja ; „ ég er ekkert inn í þessum sjónvarpssmálum , best að leyfa þér að tala við manninn minn , hann sér um þessi mál “ ... Svo allt í einu var „ sjónvarpið “ orðið aukaatriði í samtalinu . Ekki það að mér er alveg sama , mér fannst þetta furðuleg nálgun , alveg óháð því hvort tilboðið var gott eða slæmt . Þetta er vont að heyra hvernig þessi sölumaður lætur . Hann er náttúrulega bara að reyna að selja þér eitthvað og svo þarf hann ekkert að díla við þig þegar enginn mætir til þess að setja upp routerinn þig og þannig . Þessu tengt þá hringdi Síminn í mig fyrir stuttu og bauð mér að fá Sjónvarp Símans í 3 mánuði fyrir eitt mánaðargjald - Skilyrðislaust , þ.e. ég get sagt upp í janúar og verð ekki rukkaður aftur s.s. Þetta var geggjað því ég var búinn að ákveða að kaupa áskrift yfir jólin .